2025 (תוכנית טלוויזיה)

2025 (נהגית "עשרים, עשרים וחמש") הייתה תוכנית מציאות ישראלית שעלתה לשידור ב-10 בפברואר 2019 והסתיימה ב-17 באפריל 2019 בקשת 12. התוכנית בוימה על ידי יורם זק, שביים את עונות "האח הגדול" בשידורי "קשת" לפני שזו עברה להפקת חברת "רשת" בערוץ 13. בתוכנית נכנסים מספר מתמודדים שלוהקו על ידי ההפקה למתחם מרושת במצלמות, שמדמה עיר קטנה, שבהתאם לשם התוכנית, מציגה לצופים מציאות של עיר חכמה ועתידנית. בדצמבר 2019, פורסם כי התוכנית לא תחזור לעונה נוספת לאור נתוני המדרוג הנמוכים שהניבה התוכנית בעונה הראשונה. בקיץ 2017 החלו דיווחים על כך שיורם זק עובד על פרויקט טלוויזיוני חדש יחד עם ארז טל. בינואר 2019 עמוד האינסטגרם של קשת רוקן מתמונות, והועלו אליו שתי תמונות – של חנות בגדים ובית מלון. מאוחר יותר התברר שהמהלך מהווה רמז להתקרבות עלייתה לאוויר של התוכנית. מספר ימים לאחר מכן עלו קדימונים ראשונים לתוכנית בערוץ 12, אשר הציגו משתתפים שעומדים להשתתף לכאורה בתוכנית, ומספרים על השמועות שהם מכירים בנוגע לפורמט שלה. מאוחר יותר, כשבוע לפני העלייה לאוויר, פורסם קדימון נוסף, בו נראים המנחים ארז וקורין מסיירים באולפן. הקדימון חשף את אולפן התוכנית, שעוצב בסגנון רכבת תחתית בצבע לבן, ודרכו ייכנסו המתמודדים לעיר. "2025" היא תוכנית הריאליטי המושקעת ביותר בטלוויזיה הישראלית, ומוערך כי הושקעו בה כ-60–80 מיליון שקל. לצורך התוכנית, הקימה "קשת" מתחם מיוחד ביבנה, שכולל אולפן טלוויזיה, משרדי הפקה ועוד. העיר עוצבה ותוכננה על ידי מיכאל ששון. התוכנית לוּותה באי ודאות בנוגע למידת הצלחת הפורמט בקרב צופי הטלוויזיה בישראל ובחשש לכישלון אפשרי, שיבוא לידי ביטוי גם בפן הכספי וגם בפן התדמיתי של "קשת". ככל הנראה, צפי ההכנסות של "קשת" לתוכנית נסמך על מכירת הפורמט שלה לחברות הפקה מחוץ לישראל, כפי שכבר עשתה בעבר עם "הכוכב הבא לאירוויזיון" ועוד. 12 מתמודדים שלוהקו מראש (שמכונים במשך שהותם בתוכנית "תושבים") נכנסים למשך חודשיים אל מתחם סגור המדמה סוג של עיר קטנה, בו ישנם מתקנים שמדמים את כל מרכיבי החיים שבחוץ, כגון אזורי מסחר, בנק, קולנוע, פאב שכונתי ועוד. כל אחד מהם מגיע ממעמד שונה בחברה, אך כולם מתחילים את התוכנית בצורה שווה, בעזרת תקציב אישי איתו כל אחד ינסה להצליח; המשחק מבוסס על רעיון הקפיטליזם, ובו כל פעולה שיעשו תעלה לתושבים כסף כשהם בוחרים על מה לשלם וכמה, בעוד לוח שמוצב בעיר מציג כמה כסף צבר כל מתמודד. תושב שיגיע לתחתית הטבלה במהלך אירוע הדחה שיתקיים מדי שבוע יודח, והתושב שיישאר במקום הראשון שלה בסוף העונה – ינצח במשחק. במקום כל תושב שיודח, ייכנס אחד חדש. התושבים מרוויחים כסף באמצעות הצבעות הצופים ומתגמולים שמגיעים אליהם בתום כל "פרויקט", בעוד "מנהל הפרויקט" נדרש לחלק כל שבוע את הכסף בין כל המתמודדים, באופן לא שוויוני. אתר "סינמה בלנד" השווה את התוכנית לסרט "המופע של טרומן". בשונה מפורמטים דומים אחרים, ב-"2025" התושבים משחקים במשחק אסטרטגיה אקטיבי ולא מסתמכים רק על הצופים בבית שיעזרו להם להינצל מהדחות. בנוסף, המתמודדים יכולים לתקשר עם העולם שמחוץ לעיר ולקבל מידע, בתשלום נוסף (באמצעות קווי טלפון של אחת מנותנות החסות מתחום הטלפוניה). לזוכה בתוכנית מוענק פרס בצורת דירה בשווי 1.4 מיליון שקלים. המתמודדים מצולמים ומוקלטים בכל רגע בזמן שהותם במתחם, ואפיק 22, שבו "קשת" כבר שידרה כחלק מערוץ 2, שידר א ת המתרחש במתחם 24 שעות ביממה. מאנדמול שיין העולמית, בעלת הזכויות על פורמט "האח הגדול", נמסר ל"קשת" כתב תביעה בטענה להפרת הזכויות על הפורמט על ידי שימוש באלמנטים המזוהים עם התוכנית. הקומיקאי נאור ציון הגיש התראה לפני תביעה בעניין הפרת זכויות יוצרים, בטענה כי "קשת" עושה שימוש בביטויים ומוטיבים מרכזיים שהציג בשנת 2017 בחוברת הפורמט שנמסרה לסמנכ"ל הפיתוח ב"קשת" אסף בלכר כחלק מפגישה עסקית בנוגע לפורמט חדש שציון פיתח. נאור מציין כחלק מהביטויים והמוטיבים את אופן הכניסה של המתמודדים, אפשרויות הלינה השונות הזמינות למתמודדים וקיום טבלה המציגה את המצב הכלכלי של המתמודדים. בכל מתקן ברחבי העיר יושב נותן שירות – רובוט מיוחד שאחראי על המקום, ונקרא על שם צבעו ולבוש ב"בגדים" שבצבע זה. בניין העירייה – מהווה את מקום הכינוס של התושבים, וממנו הם מתקשרים עם המנחים שבאולפן. במשרד יושב ראש העיר, מר בלאק. חנות בגדים – בחנות הבגדים התושבים יכולים לקנות בגדים ופריטי לבוש אחרים. הם נאלצים לקנות שם כיוון שכל הבגדים שהביאו מהבית מועמדים למכירה, וכל אחד יכול לקנות אותם במקומם. המוכרת בחנות היא פינק. בית קפה/בר – בשעות היום מתפקד כבית קפה המגיש ארוחות ובערב כבר המגיש משקאות. נותני השירות של המקום הם רד, הברמן בבר וגולדי, מלצרית בית הקפה. בנק – הבנקאית הראשית היא גברת סילבר, אשר מנהלת לתושבים את טבלת הכספים המוצגת לראווה בכיכר העיר. מסעדת השף – במסעדה, התושבים יכולים להתפנק מארוחה יוקרתית מידי שף מוכר המתחלף מדי שבוע. האלטרנטיבה הזולה היא לקנות מנות מוכנות בחמגשיות באמצעות מכונות המזון האוטומטיות הפרוסות בעיר. אזורי שינה – ברחבי העיר ישנן 12 מיטות בהתאם למספר התושבים, הפזורות בשלושה מתחמים שונים ומחולקות לפי רמות מחיר שונות: אכסניה – באכסניה שישה תאי שינה קטנים המסודרים זה ליד זה ושירותים ומקלחות משותפות לכל ששת התושבים. המחיר ההתחלתי למיטה הוא 250 ש"ח לשבוע (150 ש"ח לארבעה ימים בשבוע הראשון). בית פרטי – בבית הפרטי אשר מאובזר עם סלון, מטבח, חדרי שינה ומרפסת יכולים להתארח שלושה תושבים בלבד. המחיר ההתחלתי עבור הבית הוא 1,500 ש"ח (500 ש"ח לתושב) בשבוע השני (1,200 ש"ח לארבעה ימים בשבוע הראשון (400 ש"ח לתושב)), ומהשבוע השלישי והלאה המחיר הוא 3,000 ש"ח (1,000 ש"ח לתושב). כל ההוצאות בבית מתחלקות באופן אוטומטי בצורה שווה בין שלושת השותפים. בית מלון – אורחי המלון ייהנו מארוחות בוקר, מים חמים, מוצרי טיפוח וכניסה ללא הגבלה לבריכת המלון. מנהל המלון הוא הקונסיירז', מר בראון. חדר ליחיד – מחיר החדר לשבוע הוא 1,500 ש"ח בשבוע השני (1,000 ש"ח לארבעה ימים בשבוע הראשון), ומהשבוע השלישי והלאה המחיר הוא 2,000 ש"ח. סוויטה יוקרתית – בסוויטה היוקרתית יכולים להתארח זוג או יחיד. מחיר הסוויטה לשבוע הוא 3,000 ש"ח בשבוע השני (2,000 ש"ח לארבעה ימים בשבוע הראשון), ומהשבוע השלישי והלאה המחיר הוא 4,000 ש"ח. התושב שבחר לישון בסוויטה במהלך השבוע יוכל לארח תושב נוסף אשר ישהה שם בחינם. בתחילת כל שבוע יש לתושבים שעה, שעת "בידינג", לבחור באיזה מתחם שינה לישון במשך השבוע הקרב. אם כל מתחמי השינה מלאים ותושב נוסף יירצה לישון באחד מהם (לחוד או ביחד עם תושבים נוספים, בהתאם למתחם), הוא יצטרך לשלם מחיר גבוה יותר מהמחיר ההתחלתי כדי לתפוס את אחד המקומות התפוסים באותו המתחם. הדייר שנלקחה ממנו מיטתו יצטרך למצוא מיטה אחרת. תושב שבסוף שעת ה"בידינג" יישאר ללא מיטה, יאלץ לישון ברחוב על אחד משלושת הספסלים בעיר. התושב יכול לקנות ערכה לחסר בית בשווי 100 שקלים חדשים. רשימת 12 התושבים שנכנסו לעיר לפי סדר כניסתם: סיגל תמם – בת 31, רווקה, מכפר יונה. דומיניק שרמן – בן 25, רווק, מהרצליה. דודו קובי – בן 41, גרוש +2, מתל אביב-יפו. נטע צ'רנר – בת 27, רווקה, מרעננה. הודיה כהן – בת 20, רווקה, מראשון לציון. מיכאל שיימן שגב – בן 27, רווק, מחדרה. לימור חייל – בת 45, גרושה +2, מתל אביב-יפו. ג'קי סבג – בן 50, גרוש +3, מנתניה. מנואל קלס – בת 31, גרושה +2, מהרצליה. סמי דדון – בן 51, רווק, מתל אביב-יפו. שרי לביא – בת 30, נשואה בשנית +1, מתל אביב-יפו. ג'ו פעמוני – בן 67, גרוש +4, מתל אביב-יפו. רומי גיאור – בת 20, רווקה, מרמת השרון. סייף לוי – בן 25, רווק, מתל אביב-יפו. דניאל קמינסקי – בן 38, רווק, מתל אביב-יפו. אודטה שוורץ - בת 66, גרושה +2, מהרצליה. אליסה גיל - בת 23, רווקה, מקדימה-צורן דודו ונונו – בן 35, רווק, מתל אביב-יפו. נועה שטיינר – בת 34, רווקה, מתל אביב-יפו. גל זרף – בן 27, רווק, מתל אביב-יפו נועם ברנה – בן 31, נשוי, מתל אביב-יפו כלנית מרון – בת 40, גרושה +3, מרחובות. לאירוע פתיחת העונה הגיעו 16 מתמודדים, אך רק חלק מהם נכנסו בסופו של דבר לתוך העיר. בכל פעם הוזמנו לבמה שני מתמודדים והוצגו "תעודות הזהות" שלהם. קהל הצופים בבית נדרש לבחור מי יכנס לעיר. המתמודד שניצח היה יכול לבחור אם להעביר חלק מהכסף שקיבל בכניסתו לעיר - 12,000 ש"ח - למתמודד שהפסיד לו בדו-קרב. בסוף אירוע הפתיחה, ארבעת המפסידים שקיבלו את הסכום הגבוה ביותר נכנסו לעיר. בסך הכל נכנסו בערב הפתיחה שנים-עשר מתמודדים. הערות בתחילת ערב הפתיחה שמונה תושבים קיבלו 12,000 ש"ח, אשר את חלקם נתנו למתחרה שלהם בדו-קרב. בטבלה כתובים הסכומים שקיבלו המתמודדים לאחר מתן/קבלת הכסף. ביום השמיני, לאחר שבוע בלבד, ג'קי עזב את העיר בשל נסיבות רפואיות. בשל כך נכנסו לעיר שני תושבים ולא אחד. ביום ה-33 בוטל השידור החי. לאור כך אף תושב לא הודח ולא נכנס דייר חדש. ביום ה-38 הודיעו לתושבים כי לא תתקיים הדחה ביום חמישי מאחר שמנואל עזבה את העיר. ביום ה-40 התבצעה הכניסה האחרונה לעיר. הערה: דודו ונונו נכנס בשבוע השישי כחלק ממשימה סודית בה שהה בבית המגורים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. במהלך שהות התושבים בעיר, עליהם לבצע "פרויקט" שבועי. לכל פרויקט יש מנהל שנבחר לעיתים על ידי התושבים ולעיתים על ידי ההפקה. ישנם מקרים בהם מאפשרת ההפקה לתושבים לבחור את המנהל מבין מספר תושבים שנקבעו על ידיה. בסוף כל פרויקט נדרש מנהל הפרויקט לחלק את הכסף שהרוויחו במשימה בחלוקה לא שוויונית, כאשר מנהל הפרויקט מקבל סכום מוגדר, בהתאם לכמות הכסף שהרוויחו. פרויקט "עיני חתול" – במהלך הלילה הראשון בעיר נשמעו יללות חתול שהפריעו לתושבים בשנתם. יממה לאחר מכן, מר בלאק, ראש העיר, עדכן את התושבים בנעשה: מסתבר כי "חתול" נתקע על העץ. מר בלאק הזעיק את כוחות הכיבוי וההצלה כדי שיורידו את החתול מהעץ, והם בתגובה השיבו לו שהמצב אינו דחוף, ולכן לא באו להצילו. לכן, ראש העיר גייס את תושבי העיר לפרויקט "עיני חתול" שבו הם היו צריכים להאכיל כל הזמן את החתול שעל צמרת העץ כדי שלא ישמיע יללות: תושב אחד היה צריך להתנדנד בנדנדה שנקשרה לעץ ולנסות לשפוך חלב לגומחה שבעץ, בעוד התושב השני מנדנד אותו. עבור כל יללה שהשמיע החתול ירדו לתושבי העיר 500 ש"ח מהתגמול הסופי של הפרויקט. מנהל הפרויקט היה דומיניק, ובסופו זכו התושבים בתגמול של 34,500 ש"ח. פרויקט "מכת ברק" – במהלך הלילה התרחשה סערה בעיר שגרמה לנזק רב. במהלך הסערה נפל העץ הגדול שנמצא ליד הבית המשותף. דבר זה גרם להפרדה בין תושבי הבית והאכסניה לתושבי המלון, ולכך שלתושבי הבית היה אסור לצאת מביתם. במהלך המשימה צילצל הטלפון הציבורי שבאכסניה, וכל אחת מהשיחות נענתה על ידי אחד הלנים בה. בכל שיחה ניתנו לדרי האכסניה הוראות שעליהם היה להעביר לתושבי הבית. כל הוראה שהתקבלה במהלך שיחה כזו ולא התבצעה בזמן נחשבה כפסילה שעלותה 500 ש"ח. מנהלת הפרויקט הייתה סיגל, ובסופו זכו התושבים בתגמול של 33,500 ש"ח. פרויקט "חוסן עירוני" – בעקבות נפילת העץ בשבוע הקודם פרצה מגפה בעיר. כל התושבים היו צריכים לעבור בדיקות על ידי המומחים (רותם סלע ואסי עזר ובהמשך על ידי שירה קצנלנבוגן). כל תושב יכול היה לבחור בין קבלת סדרת טיפולים לבין קבלת חיסון. כל תושב שהסכים לעבור את הטיפולים ולא ביקש לקבל חיסון הוסיף 4,000 ש"ח לתגמול. בנוסף, אם איש מתושבי העיר לא יקבל את החיסון, יקבלו התושבים בונוס של 20,000 ש"ח. מנהלת הפרויקט הייתה רומי. פרויקט "חוכמת רחוב" – בפרויקט זה, בו לא נבחר מנהל פרויקט, השתתפו 12 התושבים בשעשועון הידוע "מונית הכסף" בהנחיית עידו רוזנבלום. התושבים חולקו לארבע שלשות: סיגל, הודיה ודודו (שזכו ב-18,000 ש"ח יחדיו – 6,000 כל אחד), לימור, נטע ודניאל (7,500 ש"ח – 2,500 כל אחד), דומיניק, ג'ו ורומי (9,000 ש"ח – 3,000 כל אחד) ומנואל, מיכאל ושרי (2,150 ש"ח – 750 כל אחד). בשונה מהשעשועון, הפעם היו שני סוגים של גלגלי הצלה אפשריים: "חבר טלפוני", בו ניתן היה להתקשר לאחד מתושבי העיר לקבלת עזרה, והחלפת שאלה בשאלה אחרת. בהשוואה לשתיים מהעונות של "האח הגדול" ששודרו ב"קשת" (עונות 1 ו-8), השעשועון נערך מחוץ לעיר – כלומר באזור מסוים בארץ – בניגוד ל"האח הגדול", בו נערך השעשועון בתוך הבית בו נערכים מרבית פרקי התוכנית. פרויקט "חוף עירוני" – בפרויקט זה התחלקו המתמודדים לשתי קבוצות, שחולקו על ידי אודטה ואליסה. קבוצה כתומה בה היו: דודו, הודיה, מנואל, נטע ורומי בראשות אליסה וקבוצה ירוקה בה היו: סיגל, ג'ו, דניאל, דומיניק ולימור והקבוצה הייתה בראשות אודטה. הקבוצות התחרו במספר אתגרים הקשורים לחוף הים כאשר הקבוצה שניצחה קיבלה 30,000 ש"ח. בפרויקט זה ניצחה הקבוצה הכתומה. פרויקט "צהלה ושמחה" – בפרויקט זה, שהתקיים לכבוד חג הפורים שנחוג בשבוע שלאחר מכן, התושבים התחלקו לזוגות, והתחפשו אחד לשני. הזוגות בפרויקט היו: סיגל וג'ו, דודו קובי ודומיניק, נטע ומנואל, הודיה ורומי, דניאל ואודטה, לימור ואליסה. כחלק מהתחפושת, כל תושב השתמש בשעון של התושב אליו התחפש (דודו שילם על דומיניק, נטע שילמה על מנואל וכו'), ואף ישן בסידור שינה שאותו תושב קנה. על התושבים היה להתנהג כמו הדמויות אליהן התחפשו, ואף לפגוש את בני המשפחה של הדמות במקום את בני המשפחות שלהם במלון. התושבים שעמדו במשימה קיבלו 10,000 שקלים. ג'ו שבחר לפגוש את בת זוגו ולא את דודה של סיגל הכשיל את המשימה עבורו ועבור סיגל. דומיניק, שפגש את ילדיו של דודו, ראה גם את אחותו ולכן קיבל חצי מהסכום. פרויקט "טור דה סיטי" – בפרויקט זה היה על התושבים לרכב בעיר במשך 10 שעות על אופניים חסרי הגה עם גלגל אחורי גדול ושני גלגלים קדמיים קטנים. המטרה של התושבים הייתה לרכב יחד מרחק מצטבר של 100 ק"מ ומעלה. אם הם מצליחים העירייה משלמת להם 50,000 שקלים, אך אם הם לא מצליחים להגיע ביחד ל-100 ק"מ, הם מסתפקים ב-10,000 שקלים בלבד. ג'ו ואליסה לא יכלו להשתתף בפרויקט בשל נסיבות רפואיות, אך תפקידם היה לעודד את התושבים האחרים ולדאוג שהם אוכלים ושותים כמו שצריך. התושב שבסוף הפרויקט מד המרחק שלו מראה את המרחק הגדול ביותר מחלק את הכסף בין התושבים בצורה לא שוויונית. בסופו של דבר צברו התושבים יחד 97.11 ק"מ ולכן הם נכשלו במשימה וקיבלו רק 10,000 שקלים. נטע שרכבה את המרחק הגדול ביותר (21.18 ק"מ) חילקה את הכסף. פרויקט "משחק הלוח הגדול" – בפרויקט זה, העיר הפכה למשחק מונופול ענק, כאשר רומי גיאור, המודחת האחרונה, חזרה וניהלה את המשחק. פרויקט "שדה קרב" – שתי קבוצות התחרו: קבוצה שבה היו חברים דומיניק, נטע, דניאל, ג'ו ואליסה, מול קבוצה שכללה את דודו .ק., סיגל, הודיה ולימור. בפרויקט זה התבצעו חמישה קרבות פיינטבול כאשר הקבוצה שניצחה בשלושה מהם הוכרזה כמנצחת וכל חבר בה קיבל 5000 שקלים. הקבוצה המנצחת הייתה הקבוצה של דודו .ק.. בכל שבוע תושבי העיר נפגשים עם ראש העיר ומוסרים לו את שם התושב שלפי דעתם נדרש לשלם מס לעיר של 10% מכספו. תושב שמספר תושבים בחרו למסות, אחוז המס שלו יצטבר למספר הפעמים שנבחר כפול 10% (לדוגמה: 3 תושבים = 30%). בכל שבוע התושבים יכולים לבחור אם ברצונם להעביר סכום כסף מסוים לתושב אחר בעיר. החל מהשבוע השביעי, התושבים יכולים לבחור אם ברצונם להעביר סכום כסף מסוים לאחד משלושת התושבים הנמצאים בתחתית הטבלה. הערות: העברה של הכספים לא התקיימה לאור ביטול השידור החי של התוכנית אליסה ביקשה להעביר 23,945₪ שקלים, אולם בעת ההעברה היה ברשותה רק 23,875₪ מיכאל ביקש להעביר 12,400₪, אולם בעת ההעברה היה ברשותו רק 12,360₪ למרות ההשקעה הכספית הרבה, התוכנית רשמה בפרק הפתיחה רק 21.1% רייטינג (576 אלף צופים), פחות מאשר פרק הפתיחה של "האח הגדול VIP", שבו רשמה 27.4% רייטינג (815 אלף צופים). הביקורות על פרק הפתיחה הביעו אכזבה, למרות הבאז שהיה לפני השקת התוכנית, בעוד התוכנית עצמה, לטעמם, משעממת ולא מרהיבה. גם אחוזי הצפייה של יתר העונה לא עמדו בציפיות של "קשת", עם ממוצע של 14.5%, בעוד שהיעד שהצהירה עליו לפני עליית התוכנית היה 19% רייטינג. אחת הטענות לאי הצלחתה של התוכנית היא הפורמט המורכב שלה, והקושי להבין את החוקים והמהלכים הרבים במשחק. נדב מנוחין מ"וואלה" כתב על התוכנית: "אין שום ערך מוסף, והכל מסורבל, איטי ובונה מתח שלא מתממש", ועינב שיף מ"ידיעות אחרונות" כתב: "2025 הוא משחק מסובך יותר להבנה מהעמדות של בני גנץ, קריפי כמו פרק ממוצע של 'בואו לאכול איתי' ואיטי כמו 'האח הגדול' על זנקס". הערות המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי באוכלוסייה הכללית הפרק לא שודר בטלוויזיה בשל משדר מיוחד של מהדורת החדשות המרכזית שסיקר את הטבח בקרייסטצ'רץ', אך עלה מאוחר יותר ל-mako TV האח הגדול (תוכנית טלוויזיה ישראלית) מונופול (משחק לוח) אתר האינטרנט הרשמי של 2025 2025, ברשת החברתית פייסבוק 2025, ברשת החברתית אינסטגרם "2025", במסד הנתונים הקולנועיים IMDb (באנגלית) "2025", באתר נטפליקס 2025 LIVE, באתר makoTV רז שכניק, יש עתיד?, באתר "ידיעות אחרונות", 14 במאי 2019 למה קוראים לריאליטי החדש של קשת "2025"?, באתר ‏מאקו‏, 1 בפברואר 2019 עדכונים 24/7, ‏היום הראשון: העיר של 2025 נחשפת לראשונה, באתר ‏מאקו‏, 10 בפברואר 2019 רן בוקר, סופית: "2025" לא תחזור למסך, באתר ynet, 10 בדצמבר 2019 ערן סויסה, המפץ הגדול בטלוויזיה בישראל, באתר ישראל היום, 10 באוגוסט 2018 מיקי לוין, ‏יורם זק מצא ג'וב חדש במקום "האח הגדול", באתר מעריב אונליין, 16 ביולי 2017 ציוץ של נתי טוקר ברשת החברתית אקס (טוויטר), 3 בינואר 2019 ערן סויסה, המתחרה של "האח הגדול": כל הפרטים, באתר ישראל היום, 3 בינואר 2019 הפרומו נחשף: צפו בפרסומת לתכנית החדשה של יורם זק - "2025", באתר מעריב אונליין, 8 בינואר 2019 2025: מה מצפה לנו בעתיד הקרוב?, באתר ‏מאקו‏, 8 בינואר 2019 2025 פרומו מנהרה, בעמוד הפייסבוק של התוכנית, 31 בינואר 2019 כך נראית העיר שבונים בריאליטי 2025, באתר ‏מאקו‏, 29 בינואר 2019 ענת ביין-לובוביץ', ‏כל הפרטים על הריאליטי השאפתני של קשת נחשפים: האם "2025" יצדיק השקעה של 60–80 מיליון שקל?, באתר גלובס, 5 בפברואר 2019 משה בנימין, הפקת ה-TV הגדולה בישראל: הנה כל הפרטים שגילינו על 2025, באתר אייס, 24 באוקטובר 2018 משה בנימין, קשת מעלה הילוך עם 2025: מציעה חסות ראשית ב-5 מיליון ש', באתר אייס, 23 באוקטובר 2018 There's A Secretive New Reality Show That Some Are Comparing To The Truman Show, CINEMABLEND, ‏2019-01-08 ענת ביין-לובוביץ', ‏פרס חסר תקדים: מה יקבלו זוכי הריאליטי החדש "2025"?, באתר גלובס, 10 בפברואר 2019 ענבל חייט, כולם שווים: פרטים חדשים על הריאליטי הסודי, באתר ישראל היום, 9 בינואר 2019 קשת בצרות: האח הגדול העולמית שלחה תביעה לתכנית 2025, באתר Scopt, ‏27 בפברואר 2019 רן בוקר, נאור ציון נגד "2025" של קשת: "העתקת קוף אחד לאחד", באתר ynet, 4 במרץ 2019 הכירו את מר בלאק, באתר ‏מאקו‏, 10 בפברואר 2019 מערכת תכניות קשת, ‏הכירו את פינק, באתר ‏מאקו‏, 11 בפברואר 2019 הכירו את רד, באתר ‏מאקו‏, 10 בפברואר 2019 מערכת תכניות קשת, ‏הכירו את גולדי, באתר ‏מאקו‏, 10 בפברואר 2019 מערכת תכניות קשת, ‏הכירו את גברת סילבר, באתר ‏מאקו‏, 10 בפברואר 2019 הכירו את מר בראון, באתר ‏מאקו‏, 10 בפברואר 2019 ענת ביין-לובוביץ', ‏אכזבה לקשת? רייטינג של 21.1% לפרק הראשון של "2025", באתר גלובס, 11 בפברואר 2019 ענת ביין-לובוביץ', ‏הישג לרשת: 27.4% רייטינג לפרק פתיחת העונה של "האח הגדול VIP", באתר גלובס, 13 בינואר 2019 נדב מנוחין‏, "2025": מי היה מאמין שהעתיד כל כך משעמם, באתר וואלה, 11 בפברואר 2019 אריאנה מלמד, "2025": המפלצת החדשה של קשת מורכבת מקלקר ואפקטים דביליים, באתר הארץ, 11 בפברואר 2019 סמדר שילוני, "2025": בשביל זה היה כל ההייפ?, באתר ynet, 11 בפברואר 2019 ענת ביין-לובוביץ', ‏רייטינג שבועי: החדשות בראש, "2025" לא מספקת את הסחורה, באתר גלובס, 24 בפברואר 2019 שגיא בן נון‏, הצופה מבולבל, הרייטינג צולע: "2025" של קשת לא מצליח להמריא, באתר וואלה, 26 בפברואר 2019 עינב שיף, העיר באפור, באתר ynet, 10 בפברואר 2019 אלכסנדר כץ, למרות הקידום המאסיבי: רק 21.1% להשקת הריאליטי 2025, באתר אייס, 11 בפברואר 2019 אלכסנדר כץ, 2025 vs האח הגדול: מה קורה כש-2 תכניות דגל מתחרות זו בזו, באתר אייס, 14 בפברואר 2019 אלכסנדר כץ, האח הגדול שומרת על יציבות עם 17.2%; חמישי קשה ל-2025, באתר אייס, 17 בפברואר 2019 אלכסנדר כץ, Yavne, we have a problem: רק 14.5% לריאליטי 2025, באתר אייס, 18 בפברואר 2019 אלכסנדר כץ, סימן לאופטימיות? הריאליטי 2025 התחזק ל-16.8%, באתר אייס, 19 בפברואר 2019 תבנית:Scopt משה בנימין, במוצ"ש ובחמישי: האח הגדול VIP מנצחת את אדיר מילר ו-2025, באתר אייס, 24 בפברואר 2019 משה בנימין, אפילו אסי ורותם לא עזרו: 2025 מתרסקת ל-11.2% מול אבודים, באתר אייס, 26 בפברואר 2019 אלכסנדר כץ, נקודת אור בודדה: 2025 התאוששה חלקית מהקריסה בשני בערב, באתר אייס, 27 בפברואר 2019 אלכסנדר כץ, אסף גורן ניצח – גמר האח הגדול VIP הסתפק בפחות מ-20%, באתר אייס, 3 במרץ 2019 אלכסנדר כץ, וולקאם גיא זהר: שטח הפקר חזרה עם רייטינג נאה של 6%, באתר אייס, 5 במרץ 2019 אלכסנדר כץ, בגלל גב האומה, הצ'מפיונס והפורמט עצמו: רק 12.8% ל-2025, באתר אייס, 6 במרץ 2019 אלכסנדר כץ, שרה נתניהו חיזקה את רשת בשישי; 22.2% לחזרה של הישרדות, באתר אייס, 10 במרץ 2019 אלכסנדר כץ, קרב צמוד בין 2025 לגב האומה; 8.5% לשלושער של רונאלדו, באתר אייס, 13 במרץ 2019 אלכסנדר כץ, גנץ התראיין, הצופים לא נהרו: רק 29% לראיונות ב-3 הערוצים, באתר אייס, 20 במרץ 2019 אלכסנדר כץ, נתניהו התראיין כ-35 דק' - הרייטינג של 'חדשות סוף השבוע' זינק, באתר אייס, 24 במרץ 2019 אלכסנדר כץ, תעמולת הבחירות החלה: 9.9% צפו בשידורים בערוצים השונים, באתר אייס, 20 במרץ 2019 אלכסנדר כץ, חתונה ממבט ראשון ממשיכה להפגיז: זינקה ל-21.3%, באתר אייס, 31 במרץ 2019 אלכסנדר כץ, שיא רייטינג למתנחל עם תמר זנדברג; נתון חלש לחצי גמר הגביע, באתר אייס, 3 באפריל 2019 אלכסנדר כץ, ותודה לביבי: נתניהו הקפיץ את הרייטינג של שרון ורני בע"מ, באתר אייס, 7 באפריל 2019 יום השבתון לא עלינו: כמה רייטינג קיבלה אתמול 2025?, באתר Scopt, ‏2019-04-09 אלכסנדר כץ, חתונה ממבט ראשון ניצחה את מוצ"ש; 39% להתרסקות בראשית, באתר אייס, 14 באפריל 2019 אלכסנדר כץ, 2025 סיימה עונה מאכזבת עם 15.2% בפרק הגמר, באתר אייס, 18 באפריל 2019